cyanic-selkie/wikianc huggingface dataset:
Donis
Die album Švilpiai behels antieke okarina- of švilpynė-musiek, terwyl Sotvaras in samewerking met lede van Litaue se bekende Heidense musiekgroep Kūlgrinda ontstaan het. Donis het daarnaas 'n album uitgereik wat op Griekse mitologie baseer, Alexandreia, asook enkele eksperimenteel-elektroniese werke.
Eksterne skakels
Media
Saffron Walden
Saffron Walden is 'n dorp in die Uttlesford-distrik, Essex, Engeland. Die dorp is 19 km noord van Bishop's Strotford en volgens die 2001-sensus het dit 'n bevolking van 14 313 gehad.
Paryse Evangeliese Genootskap
Die Paryse Evangeliese Genootskap was 'n Franse Protestantse Sending. Dit het met sy werk in 1829 in Wellington begin. Dit brei gou uit na Betsjoeanaland, Matabeleland en het in 1833 uitgebrei na Basoetoland waar dit 'n belangrike rol gespeel het veral by die beroemde stasie te Morija.
Dana Winner
Dana Winner (gebore 10 Februarie 1965 in Hasselt) is 'n Vlaamse sangeres. Haar eerste naam is Chantal Vanlee en sy woon tans in die Belgiese stad Geel.
Biografie
Onder leiding van Jean Klüger bring sy in 1990 haar een eerste enkelplaat, Op Het Dak Van De Wereld uit. Die lied is 'n vertaling van die treffer "Top of the world" van die Carpenters van 1973, maar haar sukses kom eers in 1993 danksy haar treffer Woordenloos.
In die 90s bou Dana haar loopbaan verder uit. Sy sing hoofsaaklik in Nederlands, maar daar is ook sterk aanvraag na haar musiek uit die buiteland. Sy was in aanvraag in Duitsland, Nederland en veral Suid-Afrika. Daarom het jy ook in die einde 90s albums in ander tale uitgereik. In 2006 reik sy weer 'n Nederlandse album uit, 'n eerste sedert die jaar 2000.
Op 25 Junie 2006 kry Dana haar eie Dana Winner tuinpad by die organisasie van die SIM-route (Schelde Internationale Muziekstroom). Haar straat, geleë in die Mariekerke by Bornem, word feestelik ingehuldig ter geleentheid van die "Vis- en Folkloredagen".
In Maart 2008 toer sy deur Suid-Afrika saam met Gerrie Pretorius as deel van haar Suid-Afrika Platinum Worldtour.
Grootblouoorglansspreeu
Die Grootblouoorglansspreeu (Lamprotornis chalybaeus) is 'n algemene standvoël in savanne en mopanieboomveld. Die voël is 24 cm groot en weeg 68 – 105 gram. In Engels staan die voël bekend as die Greater blue-eared starling.
Keith Silverstein
Keith Silverstein is 'n Amerikaanse akteur. Hy is bekend vir sy rolle in die rolprent Ghost in the Shell (2017) en in die televisiereekse Bleach: Burîchu (2004) en Hunter x Hunter (2011).
Aline van Alphen
Aty Greshoff (1887–1987), vrou van die Nederlandse digter Jan Greshoff, het verskeie Afrikaanse werke onder die skuilnaam Aline van Alphen geskryf. Sy het per geleentheid ook die skuilnaam Nini Brunt gebruik.
Lewe en werk
Tussen die twee wêreldoorloë is sy saam met haar man in die middel van die Nederlandse literêre kringe en is sy goed bevriend met die meeste van die vooraanstaande Nederlandse skrywers, soos Willem Kloos, E. du Perron, A. Roland Holst, J.C. Bloem en baie ander. Na haar huwelik sit sy haar joernalistieke werk voort en behartig onder meer ’n weeklikse rubriek vir die Indonesiese koerant De Locomotief. Met die spanning in Europa wat deurgaans oplaai voor die uitbreek van die Tweede Wêreldoorlog, besluit die gesin in 1939 om Europa te verlaat en hulle emigreer na Suid-Afrika, waar hulle op 12 Julie 1939 in Kaapstad aan wal stap, waar hulle in Tamboerskloof woon.
Sy is in 1987 op honderdjarige ouderdom oorlede.
Skryfwerk
Onder die skuilnaam Aline van Alphen beskryf sy in Afrikaans die liefdeslewe van ’n Hollandse meisie in New York tydens die Tweede Wêreldoorlog in die roman Die swaar pad terug.
Kom ons praat van hart tot hart is ’n keur uit haar rubrieke.
As Nini Brunt verwerk sy haar jeugherinneringe in die boeke Het huis in de Gorterstraat, en Het huis in de Heemskerckstraat, terwyl sy onder die naam Aty Greshoff die kort biografie Mijn herinneringen aan E. du Perron skryf.
Publikasies
Werke wat uit haar pen verskyn slut in:
KaDlangezwa
KaDlangezwa is 'n nedersetting in die Vulamehlo Plaaslike Munisipaliteit van KwaZulu-Natal, Suid-Afrika.
Patrick McVey
Patrick McVey (17 Maart 1910 – 6 Julie 1973) was 'n Amerikaanse akteur. Hy was bekend vir sy rolle in die rolprente Party Girl (1958), North by Northwest (1959), en Bang the Drum Slowly (1973), en in die televisiereeks Manhunt (1959).
Erik Holmey
Erik Holmey (gebore 25 Februarie 1942) is 'n Deense akteur. Hy is bekend vir sy rolle in die rolprente Conan the Barbarian (1982), One Hell of a Christmas (2002), en Pistoleros (2007).
Trappe van vergelyking
Trappe van vergelyking is vorme van byvoeglike naamwoorde of bywoorde. 'n Byvoeglike naamwoord in Afrikaans kan drie vorme aanneem om die sterkte van die naamwoord aan te dui. As voorbeeld kan 'n voorwerp as groot, nog groter (meer as net groot) of as die heel grootste beskryf word. Soortgelyk kan 'n partytjie as lekker, nog lekkerder of as die heel lekkerste beskryf word.
Die middelste trap word die vergrotende trap genoem en die laaste trap die oortreffende trap. Die eerste trap is die basiswoord. Die vergrotende (tweede) trap is gewoonlik die basiswoord + die agtervoegsel 'er'. Die oortreffende (derde) trap is gewoonlik die basiswoord + 'ste'.
Een klinker
LW:
Een klinker + g
Waarskynlik kan by "g" gekyk word na watter adjektief oorgeskakel word: daardie man is berug, dus is hy 'n berugte man. By berugte kan nou slegs 'n "r" toegevoeg word. Maar hierdie meneer is berugter as daardie man. So ook kan 'n vrou besadig wees; dus, 'n besadigde vrou. Hierby kan ook "r" toegevoeg word: Maar hierdie mejuffrou is besadigder as daardie vrou.
Meer as een klinker (aa, ee, oo, uu)
LW:
Dubbele klinkers + g
Hier word die "g" by die vergrotende trap weggelaat, vergeleke met die Nederlands. Moeg is een van die uitsonderings.
Dubbele klinkers + d
Hier word die "d" by die vergrotende trap weggelaat, vergeleke met die Nederlands. Wreed is een van die uitsonderings.
LW: Sekere woorde behou die "d" (sien ook Uitsonderings onder)
Woorde wat op 'n '-e' (as adjektiewe of verlede/voltooide deelwoorde) eindig
In Engels kry byvoeglike naamwoorde (adjektiewe) met meer as twee lettergrepe meer (more) by die vergrotende trap en mees (most) by die oortreffende trap, bv. more interesting.
In Afrikaans werk dit anders: dit het niks met die aantal lettergrepe te make nie. In die reël kry byvoeglike naamwoorde wat op -e en verlede deelwoorde wat as byvoeglike naamwoorde gebruik word, meer by die vergrotende trap en mees by die oortreffende trap.
Daar moet gewaak word teen die foutiewe gebruik van dubbele vergrotende en oortreffende trappe, soos *meer interessanter en *mees interessantste. Vroeër is dit ook as 'n Anglisisme beskou om mees interessante in plaas van interessantste te gebruik.
By sommige woorde, soos welkom, in welkome brief, word 'n -e toegevoeg. Vergelyk ook:
LW: Soms kry van die woorde ook die uitgange -(n)er en -(n)ste:
Woorde wat op 'n 'r' + '(x)' eindig
Hierdie patroon volg gewoonlik die reël : -er, -ste.
LW: let ook op vars, in die volgende afdeling, wat ook 'n -ste bykry, as varsste.
Een klinker + 'f'
LW, ook:
Dubbele klinker + 'f'
LW: party woorde se herkoms uit Nederlands beïnvloed die vergrotende trap:
Gebruik van 'aller-'
Soms word die oortreffende trap nog verder versterk deur aller- as voorvoegsel te gebruik:
Xiang
Xiang of Hsiang (Vereenvoudigde Chinees: 湘语, Tradisionele Chinees: 湘語, pinyin: Xiāng yǔ, letterlik: "Xiang-taal"), ook bekend as Hunanees (Vereenvoudigde Chinees: 湖南话, Tradisionele Chinees: 湖南話, pinyin: Húnán Huà, letterlik: "Hunan-taal"), is 'n Sino-Tibettaanse taal of 'n dialek van Chinees wat in die Volksrepubliek China gepraat word. Die taal het sowat 37 miljoen sprekers en is daarmee die vyfde mees verspreide dialek van Chinees naas Mandaryns, Wu, Kantonees en Min. Dit word veral in die Suid-Chinese provinsies Hunan, Guangxi, Guizhou, Sichuan en Shaanxi gepraat.
Soos die ander Chinese tale word Xiang met Chinese karakters geskryf. Xiang is veral bekend as moedertaal van Mao Zedong (die stigter en eerste leier van die Volksrepubliek China).
János Starker
János Starker (Hongaarse uitspraak: ˈʃtɒrkɛr; 5 Julie 1924 – 28 April 2013) was 'n Hongaars-Amerikaanse tjellis. Hy het vanaf 1958 tot sy dood onderrig gegee aan Indiana-universiteit se Jacobs-musiekskool waar hy die pos van buitengewone professor beklee het.
Analemma
In sterrekunde is ’n analemma ’n grafiese voorstelling van die veranderende posisie van ’n hemelliggaam (byvoorbeeld die son) in die hemelruim, soos gesien van ’n ander hemelliggaam (soos byvoorbeeld die aarde) in vergelyking met die hemelliggaam se gemiddelde (of mediane) posisie.
János Starker
Wonderkind
Starker is in Boedapest gebore as die seun van 'n vader van Poolse afkoms en 'n moeder wat vanaf die Russiese Ryk geïmmigreer het. Beide sy ouers was Joods. Sy twee ouer broers was beide violiste, en die jong János (vernoem na die hospitaal Szent János kórház [letterlik: Sint Jan Hospitaal] waarin hy gebore is) het reeds voor sy sesde verjaardag 'n tjello ontvang. Hy was 'n wonderkind en het sy eerste uitvoerings op ses - en sewejarige leeftyd gemaak. Hy het by die Franz Liszt-musiekakademie in Boedapest ingeskryf om onder Adolf Schiffer te studeer en sy buiging aldaar op 11-jarige ouderdom gemaak. Starker het op 8-jarige ouderdom reeds ander kinders begin onderrig en teen die tyd dat hy twaalf jaar oud was het hy vyf leerlinge gehad. Starker het Leo Weiner, te wete 'n komponis wat kamermusiek onderrig het, onder sy sterkste invloede gereken. Zoltán Kodály, Béla Bartók en Ernő Dohnányi was ook lede van die Liszt Musiekakademie gewees. In sy outobiografie het Starker geskryf dat hy teen die ouderdom van dertien jaar Dohnányi se Konzertstuck vir Tjello vir die komponis (wie toe die direkteur van die Akademie was) gespeel het wat hom begelei het voor die klavier.
The Fray
Samenstelling
Die groep is in 2002 gevorm en bestaan uit Isaac Slade (voorsanger en pianis), Joe King (ghitaar en sang), Dave Welsh (ghitaar) en Ben Wysocki (trom en perkussie).Hulle het nie 'n permanente basspelere nie; die laaste basspeler wat saam met hulle op toer was, was Jimmy Stofer. Hulle word gereeld vergelyk met Coldplay, maar hulle sê self dat hulle die meeste beïnvloed is deur musiekgroepe soos U2, Better Than Ezra en Counting Crows. Alhoewel hulle dikwels lirieke sing wat na die Christelike kant klink, ag hulle nie hulself as 'n Christelike groep nie.
Die weg na bekendheid (2002 - 2005)
In die lente van 2002 ontmoet Isaac Slade en Joe King mekaar in 'n plaaslike Guitar Center. Hulle het gou begin om 'n jam-sessie te organiseer, liedjies te skrywe en hul eie styl te ontwikkel wat 'n kombinasie moes wees van die manier van werk van U2 en Coldplay. Later sluit Zach Johnson en Caleb, die broer van Slade, ook by die groep aan. Johnson het egter gou weer vertrek om te gaan studeer aan die kunsskool in New York. Wysocki, 'n vriend van Isaac Slade, het toe by die groep aangesluit as tromspeler. Die verhouding tussen die twee broers het gelei tot die skrywe van die lied Over My Head (Cable Car).
János Starker
Professionele loopbaan
Na die oorlog het Starker prinsipiële tjellis van die Boedapest Opera en die Boedapest Filharmoniese Orkes geword. Starker het Hongarye in 1946 verlaat.
Analemma
Soos gesien van die aarde
Vir die aardbewoner beweeg die son skynbaar op twee verskillende maniere: Twee faktore dra by tot die veranderende duur van die sonnedag op aarde: As mens bovermelde twee faktore (paragrawe 3.1 en 3.2 hierbo) saam voeg, is die son soms ’n bietjie agter sy gemiddelde posisie en soms ’n bietjie voor. Die verskil kan óf deur tyd óf deur die grootte van die hoek gemeet word. Slegs vier keer per jaar is daar geen verskil nie. Dit gebeur op omtrent 15 April, 12 Junie, 1 September en 25 Desember. Tussen 15 April en 12 Junie en tussen 1 September en 25 Desember is die son voor sy gemiddelde posisie. Tussen 12 Junie en 1 September en tussen 25 Desember en 15 April (die volgende jaar) is die son agter sy gemiddelde posisie.
The Fray
Die weg na bekendheid (2002 - 2005)
Ná die vertek van Caleb het die groep nie meer 'n vaste basspeler gehad nie. Vóór konserte en musiektoere doen hulle beroepe op verskillende basspelers om te kon uithelp. Die laaste nuwe groepslid was Dave Welsh, 'n ou kennis van Slade en Wysocki.
János Starker
Professionele loopbaan
Hy het 'n suksesvolle konsert in Wene gegee, en daar oorgebly om vir die Genève Tjellokompetisie voor te berei. Hy het tydens die kompetisie, wat in Oktober 1946 gehou was, 'n bronsmedalje ontvang.
Analemma
Soos gesien van die aarde
Die tydsverloop tussen 15 April en 1 September is slegs 139 dae. Die tydsverloop tussen 1 September en 15 April is 227 dae. Dit is een van die redes hoekom die grootte van die lusse van die figuur 8-analemma verskil. Die tweede rede waarom hulle van mekaar verskil, is omdat die maksimum verskil tussen die twee tye binne elke lus ook van mekaar verskil. Die gevolg is dat die bekende figuur 8-analemma nooit en nêrens op aarde simmetries kan wees nie. Een van die helftes is nie ’n spieëlbeeld van die ander nie.
Die klein lus sluit die noordelike sonstilstand op 21 Junie in. Die groot lus sluit die suidelike sonstilstand op 21 Desember in.
As iemand die tydsverskil tussen sontyd en horlosietyd wil sien, kan hulle gerus die webwerf http://www.solar-noon.com/ besoek. Mens vul die lengtegraad en tydsone in en sien dan die tydsverskil op elke dag van die jaar. Die tydsverskil bly dieselfde, ongeag die breedtegraad.
David Kalakaua
David Kalakaua (16 November 1836 – 20 Januarie 1891), gebore David Laʻamea Kamanakapuʻu Mahinulani Nalaiaehuokalani Lumialani Kalākaua, was die laaste koning en op een na die laaste monarg van Hawaii. Hy bestyg die troon op 12 Februarie 1874 en regeer tot sy dood op 20 Januarie 1891 in San Francisco.
Aan die begin van sy heerskappy wys Kalakaua sy broer, Leleiohoku as troonopvolger aan. Uiteindelik sterf sy broer voor hom en bestyg sy suster Liliuokalani die troon in 1891.
The Fray
Die weg na bekendheid (2002 - 2005)
Hulle het hul naam gekies tydens 'n sogenaamde "graduation party" van Caleb Slade deur 'n voorstelronde te hou.
Telefoonseks
Telefoonseks is die belewing van seks via die telefoon.
The Fray
Die weg na bekendheid (2002 - 2005)
In 2002 het hulle Movement EP uitgereik, 'n klein album met vier liedere. Slegs 'n klein aantal daarvan word ooit beskikbaar gestel, en vandag nog is dit moeilik om dit in die hande te kry. Die jaar daarná het hulle Reason EP uitgereik. Ondanks veel minder goeie kritiek het hulle tog 'n single uitgebring.
In Julie 2005 het hulle tien voorprogramme vir Weezer gedoen, en daarna twaalf vir Ben Folds. In Januarie 2006 het hulle met hul eie konserttoer begin.
Telefoonseks
Telefoonseks geskied meestal deurdat beide partye mekaar skakel en mekaar opgewonde te maak deur middel van erotiese taal. Daar gaan soms eensydige of wedersydse masturbasie hiermee gepaard. Sekslyne verskaf ook 'n diens waarby 'n telefonis die klant na sy of haar hoogtepunt praat. Daar bestaan ook seksueel getinte kontaklyne, waar die klante telefoonseks met mekaar kan hê. Dit kom ook voor dat mense via die Internet telefoonnommers uitwissel en afsprake maak om telefoonseks te hê. Paartjies wat vir lank van mekaar geskei is neem ook aan telefoonseks deel.
Volksrust
Volksrust is 'n groot dorp in Mpumalanga, Suid-Afrika aan die KwaZulu-Natalgrens.
Geskiedenis
Die Zuid-Afrikaansche Republiek het in 1888 besluit om 'n dorp op die rand van die Drakensberg naby Natal te stig. Die dorp is toe gestig naby die plek waar die Slag van Majuba plaasgevind het tydens die Eerste Vryheidsoorlog waarin die Zuid-Afrikaansche Republiek se vryheid van Brittanje herwin is. Dorothea de Jager, 'n dogter van Dirk Uys, een van die Majuba-slagoffers, het die dorp Volksrust genoem, oënskynlik omdat dit is waar die ZAR-soldate gerus het.
Tydens die Tweede Vryheidsoorlog het die Britte 'n konsentrasiekamp hier gebou waarin baie vroue en kinders gesterf het.
Volksrust het in 1904 'n munisipaliteit geword.
Landbou
Die distrik is 1 870 km2 groot. Die dorp is 'n belangrike bees-, suiwel-, mielie-, sorghum-, wol- en sonneblomproduksieplek.
Kragsentrale
Majuba, een van Eskom se kragsentrales, is hier naby geleë.
János Starker
Professionele loopbaan
Nadat hy in Genève gekompeteer het, het Starker 'n jaar in Parys spandeer ten einde aan sy tegniek te werk. "Ek het soos 'n blinde man gespeel," het hy gesê. "Wat gebeur met die voël wat vlieg, en nie verstaan hoe dit vlieg nie? Dit is wat met wonderkinders gebeur." By die beëindiging van sy jaar in Parys het hy sy eerste opname van Kodaly se Sonate vir Solo Tjello in B mineur gemaak. Die opname het aan hom die gesogte Grand Prix du Disque besorg. Hy sou voortgaan om drie verdere opnames van die werk te maak.
Starker het in 1948 na die Verenigde State geëmigreer om prinsipiële tjellis van die Dallas Simfonieorkes onder Antal Doráti te word. In 1949 het hy na New York Stad getrek om prinsipiële tjellis van die Metropolitan Opera onder Fritz Reiner te word. Dit was in New York dat Starker die eerste van sy opnames van Bach se Tjellosuites gemaak het.
Repertorium
Starker het meer as 150 opnames gemaak. Hy het Bach se solo tjellosuites meer as vyf keer opgeneem, waarvan die mees onlangse opname vir RCA Victor Red Seal in 1997 was; waarvoor hy 'n Grammy toekenning gewen het. Hy is ook genomineer vir 'n Grammy toekenning vir sy 1989 opname van David Popper se werke. David Baker, Antal Doráti, Bernhard Heiden, Jean Martinon, Miklós Rózsa en Robert Starer het vir hom concertos geskryf. Hy het twee keer die Konzertstück vir Tjello deur Ernő Dohnányi opgeneem, te wete die werk wat hy op 13-jarige ouderdom saam met die komponis gespeel het: aanvanklik in 1956/57 saam met die Philharmonia Orchestra onder leiding van Walter Susskind, met die komponis teenwoordig vir alle sessies (die komponis was kwaad dat die produsent, Walter Legge, daarop aangedring het dat "die orkestrale tutti aan die begin van beweging drie" gesny word ); en die tweede keer (sonder snye) in 1990 saam met die Seattle Simfonieorkes onder leiding van Gerard Schwarz.
Tjello's
Starker het vanaf 1950 tot 1965 opnames gemaak op die Lord Aylesford Stradivarius. Dit is die grootste instrument wat deur Antonio Stradivari gemaak is. In 1965 het Starker 'n Matteo Goffriller tjello aangekoop; daar word geglo dat dit in omstreeks 1705 in Venesië gemaak is. Dit was voorheen bekend as die "Ivor James Goffriller" tjello, maar Starker het dit vir die instrument se sertifikasie hernoem na "Die Ster".
Persoonlike gewoontes
Starker was 'n lewenslange kettingroker met 'n sestig-sigarette-per-dag gewoonte. Hy het ook groot hoeveelhede Skotse whiskey verorber. Hy het eenkeer geweier om in 'n konsert in Columbia, SC te speel omrede hy nie toegelaat is om sy gebruiklike "voor-konsert sigaret" agter die verhoog te rook nie.
Sonnebaan
220px|links|duimnael|Die sonnebaan van die kant af gesien. Dit wys die planete Mercurius, [[Venus (planeet)|Venus, Aarde en Mars en toon aan hoe die planete op dieselfde vlak om die Son beweeg.]]
Die sonnebaan (ook die ekliptika genoem) omskryf die vlak wat die wentelbaan van die Aarde om die Son bevat. Die wentelbaan van die meeste planete in die sonnestelsel lê baie na aan dié vlak. Van die Aarde gesien is dit 'n reusesirkel (om die waarnemer) wat deur die hemelruim loop en die verskillende punte van die son se pad oor die verloop van 'n jaar daarop bevat relatief tot die sterre op die agtergrond.
Die diereriem lê ook op die sonnebaan. Die sonnebaan vorm 'n hoek van ~23.5° met die hemelewenaar vanweë die helling van die aarde se as met betrekking tot sy wentelbaan. Die wentelbaan van die Maan vorm 'n helling van ~5° met betrekking tot die sonnebaan.
Omdat daar ~365.25 dae in 'n jaar is en daar 360 grade in 'n sirkel is, lyk dit asof die son met ongeveer 'n graad per dag met die sonnebaan langs beweeg. Hierdie beweging is van wes na oos, in teenstelling met die skynbare oos-wes-beweging van die hemelruim.
Die sonnebaan en die hemelewenaar kruis mekaar op twee punte direk teenoor mekaar. Hierdie punte is die dag-en-nag-eweninge, wanneer die dag en nag op alle plekke op aarde ongeveer 12 uur lank is.
Die punt op die sonnebaan wat die verste noord is van die hemelewenaar word die wintersonkeerpunt of -sonstandpunt genoem (die somersonkeerpunt in die Noordelike Halfrond) en wanneer die punt die verste suid van die hemelewenaar is, is die omgekeerde waar. Die son se skynbare jaarlikse beweging langs die sonnebaan is die gevolg van die Aarde se wentelbeweging en hellingshoek.
R512 (Suid-Afrika)
Die R512 is 'n streeksroete in Suid-Afrika wat Brits, Noordwes en Randburg, Gauteng (noord van Johannesburg) via Hartbeespoort verbind.
Georges Pludermacher
Biografie
Pludermacher is in Guéret gebore en het reeds op 3-jarige ouderdom begin klavier speel. Hy het op 11-jarige ouderdom by die Paryse Konservatoria ingeskryf en was 'n briljante student, met as onderwysers die volgende persone: Lucette Descaves, Jacques Février, Henriette Puig-Roget, en Geneviève Joy. Hy het daarna sy vaardighede geslyp tydens die somerkursusse in Lucerne onder Géza Anda. Teen die ouderdom van negentien jaar het hy die konservatoria met drie eerste pryse verlaat: klavier, kamermusiek en begeleiding. In 1967 het hy, geïnspireer deur sy belangstelling in kontemporêre musiek, die debuut gespeel van André Boucourechliev se Archipel I en vier jaar later Iannis Xenakis se Synaphaï. Hy het saam met ensembles soos die Domaine musical en die Ensemble Musique Vivante gewerk.
Internasionale pryse het kort daarna in die 1960's en 1970's gevolg. Pludermacher, wat ook diep geïnteresseerd is in kamermusiek, het reeds saam met Christian Ferras, Nathan Milstein, Ivry Gitlis, Yvonne Loriod, Michel Portal, Christian Ivaldi, Ernst Haefliger en Juri Bashmet opgetree. Hy het ook 'n duet gevorm saam met Jean-François Heisser. Van 1968 af het hy solopianis van die Paryse Opera-orkes geword. Sy konsertloopbaan het daartoe gelei dat hy saam met van die grootste dirigente soos Georg Solti en die Chicago Simfonieorkes, Pierre Boulez en die Londen Sinfonietta, en Christoph von Dohnányi en die Orchestre National de France gewerk het. Hy is al uitgenooi na feeste in Aix-en-Provence, Avignon, Strasbourg, Salzburg, Montreux, Wene, Edinburgh, Florence, Barcelona, Madrid, en in 2003 as deel van die meesterklasse van die Académie française de Musique van Kioto.
R512 (Suid-Afrika)
Noordwes
Die roete se noordelike oorsprong is by Brits, Noordwes by 'n kruising met die R511 as Van Veldenstraat, wat Rutgersstraat word, in 'n suidelike rigting. Net suid van Brits ontmoet die R512 die R566-pad vanaf Ga-Rankuwa.
Kort nadat dit die N4 Platinum-snelweg oorgesteek het, ontmoet dit die R104 vanaf Mooinooi. By Damdoryn, net na The Elephant Sanctuary van Hartbeespoort, terwyl die R104 ooswaarts verder gaan in die rigting van Hartbeespoort-sentraal, draai die R512 na die suidweste en gaan om die Hartbeespoortdam in die weste, en die suidwestelike R560-roete vurk hier af. Nadat dit die R560 ontmoet het, draai die R512 na die suidooste, kruis die Magaliesrivier en draai ooswaarts met Arrows Rest, om die Hartbeespoortdam in die suide, in die rigting van Broederstroom. Die R512 maak 'n Z-vorm van die Elephant Sanctuary na Broederstroom.
Na Broederstroom, naby Pelindaba en die Krokodilrivier, draai die R512 suidwaarts as Pelindabaweg in die rigting van Johannesburg. Net hierna gaan die R512 Gauteng binne.
Gauteng
Vanaf Broederstroom gaan die R512 vir 25 km na Lanseria Internasionale Lughawe en die pad ontmoet dan die R552 (6de Laan) en wissel met die N14 snelweg (Pretoria - Krugersdorp snelweg).
Nadat dit die N14-snelweg en sy ou ekwivalent, die R114, oorgesteek het, gaan dit suidwaarts in die rigting van Randburg as Malibongwerylaan - voorheen bekend as Hans Strijdomrylaan. Dit gaan deur die laer-middel Cosmo City en Kya Sands townships voordat dit oor die R564-pad (Witkoppenweg, Northumberlandlaan) gaan en die meer welvarende voorstede Northriding en Olivedale betree. Die aanwysing van die R512 eindig by 'n wisselaar met die N1-snelweg (Westelike Verbypad) (Johannesburg-sirkelpad), maar Malibongwe-rylaan gaan deur Randburg tot noord van die Johannesburgse Botaniese Tuin.
Pampoennekpas
Die Suid-Afrikaanse Nasionale Padagentskap (SANRAL) het vanaf 2018 'n kortpad vir die R512-roete gebou vanaf sy kruising met die noordoostelike eindpunt van die R560-roete wes van Broederstroom noordwaarts tot net noord van waar die R512 en die R104-roete verdeel wes van die Elephant Sanctuary van Hartbeespoort, waar daar 'n oprit is na die N4 Platinum-hoofweg, in 'n snelwegformaat.
Kathy Ireland
Kathy Ireland (gebore 20 Maart 1963) is 'n Amerikaanse aktrise. Sy is bekend vir haar rolle in die rolprente Alien from L.A. (1988), Necessary Roughness (1991), The Player (1992), en Loaded Weapon 1 (1993).
R512 (Suid-Afrika)
Pampoennekpas
Die aansluiting met die R560 wes van Hartbeespoortdam gaan 'n afrit wees en die volgende en laaste kruising net noord van die R104- en R512-aansluiting wes van die Elephant Sanctuary is ook 'n wisselaar voor die snelweg weswaarts om by die N4-Wes aan te sluit.
Dit word gebou om die verkeer wat op die huidige langer gedeelte van die R512 deur Damdoryn voorkom, te verminder, wat ook as 'n hoë ongeluksone bekend is. Dit is ook bedoel as 'n kortpad en om die afstand vir reisigers wat die R512 gebruik, te verminder om by die N4 Wes-snelweg na Rustenburg en Sun City aan te sluit of om Brits toe te gaan. In 'n sekere mate sal hierdie nuwe roete ook die verkeer op die R511-roete verminder, wat aan die ander kant van die Hartbeespoortdam (deur Hartbeespoort Sentraal) beweeg, en as die pad klaar is, hoef langafstandbewegings nie meer te wees nie inmeng met plaaslike verkeer. Dit word gebruik deur motoriste wat van die Johannesburgse metro (Sandton en Randburg) (en nabygeleë gebiede, soos Pretoria-Wes) na plekke soos Brits, Sun City en Rustenburg wil reis.
Kenterton
Kenterton is 'n nedersetting in die Vulamehlo Plaaslike Munisipaliteit van KwaZulu-Natal, Suid-Afrika.
Kekerdom
Kekerdom is ’n dorp in die munisipaliteit Berg en Dal in die provinsie Gelderland in Nederland.
Döbereinerlamp
Die döbereinerlamp is 'n aflogistiese lamp (wat sonder 'n vlam brand). Dit word in 1823 as verbetering op die Fürstenbergerlamp deur die Duitse chemikus Johann Wolfgang Döbereiner ontwikkel en versprei tot so 1880. Hierdie ontdekking waar vuur gemaak word sonder 'n vuursteen, tonteldoos of vuurhoutjie was 'n internasionale sensasie.
Mourne Mountains
Die Mourne Mountains [ˈmɔərn], ook die Mournes of Mountains of Mourne genoem, is 'n graniet-bergreeks in die graafskap Down in die suidooste van Noord-Ierland, 31 myl (50 km) suid van Belfast en 62 myl (100 km) noord van Dublin. Dit bevat die hoogste pieke in Noord-Ierland en die historiese Ierse provinsie Ulster. Die hoogste piek is Slieve Donard (850 m bo seevlak).
Döbereinerlamp
Die döbereinerlamp word deesdae uitgestal in die Deutsches-museum, in die Stadsmuseum in Braunschweig, in die ou apteek in die Helderbergkasteel en die Museum Bayerisches Vogtland in Döbereiner se geboortestad.
Mourne Mountains
Die Mournes word as 'n landskap van buitengewone natuurlike skoonheid beskou, en daar is voorgestel om 'n nasionale park in die gebied te skep wat tans gedeeltelik in besit van die National Trust is en jaarliks 'n groot getal besoekers lok. Die bergreeks word deur deur 'n uitgebreide netwerk van paaie en staproetes deurkruis.
Die naam Mourne (wat vroeër Morne gespel is) is van 'n Gaeliese clan afgelei, die Múghdhorna. Die bergreeks het wyer bekendheid verwerf danksy 'n liedjie, The Mountains of Mourne, wat deur die Ierse kunstenaars en komponiste William Percy French en Houston Collisson in 1896 geskryf is.
Döbereinerlamp
Hoe die döbereinerlamp werk
In 'n glastoestel gevul met verdunde swaelsuur is 'n klokglas met 'n sinkfles. Die boonste deel van die klokglas is met 'n klep verseël wat deur 'n hefboom oopgemaak kan word, waarna die gas uit die klok ontsnap, die swaelsuur in die glasklok styg en met die sink reageer. Deur hierdie reaksie ontstaan waterstof wat deur die klep ontsnap en oor 'n "platinumspons" (fynverdeelde platinum) gelei word.
Die platinum kataliseer die reaksie van waterstof met suurstof (2 H2 + O2 → 2 H2O: Knalgasreaksie). Deur hierdie hitte vry te stel (eksotermiese reaksie) word die gasmengsel ontsteek en brand dit om water te vorm.
Los mens die hefboom, sluit die klep weer, die waterstofgas kan nie meer boontoe ontsnap nie en die suur word uit die glasklok terug in die reservoir gedruk.
Rooivalk
Rooivalk kan na die volgende verwys:
Videokamera
'n Videokamera-opnemer is 'n elektroniese toestel wat 'n videokamera met 'n video-opnemer kombineer. In bemarkingmateriaal en in die volksmond word die term "camcorder" gebruik. Die meeste toestelle wat in staat is om video-opnames te maak, is kameraselfone en digitale kameras wat hoofsaaklik bedoel is vir stilfoto's; die term word egter gebruik vir 'n draagbare, selfversorgende toestel, met video-opname as sy primêre funksie.
Morten Holst
Morten Holst (gebore 2 November 1982) is 'n Deense akteur en vervaardiger. Hy is bekend vir sy rolle in die rolprente Brotherhood (2009) en A Royal Affair (2012), en in die televisiereeks Heartless (2014).
Videokamera
Die vroegste opnemers was bandgebaseer, met die opname van analoogseine op videobandkassette. In 2006 het digitale opname die norm geword, met die bande wat vervang is deur stoormedia soos interne geheue en SD-kaarte.
Geskiedenis
Videokameras wat oorspronklik ontwerp is vir televisie-uitsendings was groot en swaar, gemonteer op spesiale voetstukke en bedraad na afgeleë opnemers in afsonderlike kamers. Soos tegnologie verbeter het, het buite video-opname moontlik geraak met kompakte videokameras en draagbare video-opnemers; 'n verwyderbare opname-eenheid kon na 'n skietplek gedra word. Hoewel die kamera self kompak was, het die behoefte aan 'n aparte opnemer gemaak dat videoskietwerk 'n tweemanwerk geword het. Gespesialiseerde videokassetopnemers is bekendgestel deur JVC (VHS) en Sony (U-matic, met Betamax) met die vrystelling van 'n model vir mobiele werk. Draagbare opnemers het daartoe gelei dat video-insetsels tydens die vroeë-aandnuus uitgesaai kon word, omrede dit nie meer nodig was om eers die film te ontwikkel nie.
In 1982 het Sony die Betacam-stelsel bekendgestel. 'n Belangrike komponent was 'n enkele kamera/opnemereenheid, die uitskakeling van 'n kabel tussen die kamera en opnemer, en verbeterde vryheid aan die kamera-operateur. Die Betacam gebruik dieselfde kassetformaat (0.5 duim of 1.3 cm band) as die Betamax, en het die standaardtoerusting vir nuusuitsendings en in-studio videoredigering geword.
Hoë definisie (HD)
Panasonic het DVCPRO HD in 2000 van stapel gestuur, deur die uitbreiding van die DV codec om hoëdefinisie (HD) te ondersteun. Die formaat was bedoel vir professionele kamera/opnemers, en gebruik die volgrootte DVCPRO-kassette. In 2003 het Sony, JVC, Canon en Sharp HDV vrygestel as die eerste bekostigbare HD videoformaat, weens sy gebruik van goedkoop MiniDV-kassette.
Bandloos
Sony het die XDCAM bandlose videoformaat in 2003 bekendgestel met die Professionele Skyf (PFD). Panasonic volg in 2004 met sy V2 vastetoestandgeheuekaarte as 'n opnamemedium vir DVCPRO-HD video. In 2006 het Panasonic en Sony AVCHD as 'n goedkoop, bandlose, hoëdefinisie-videoformaat ingestel. AVCHD camcorders word vervaardig deur Sony, Panasonic, Canon, JVC en Hitachi.
Jackson Pollock
Jackson Pollock (Cody, Wyoming), 28 Januarie 1912 - Springs-East Hampton (New York), 11 Augustus 1956) was een van die invloedrykste Amerikaanse skilders wat aan die abstrakte ekspressionistiese skool behoort het.
Lewensloop
In 1928–1929 het Pollock lesse bygewoon by die Manual Art High School in Los Angeles, Kalifornië. Daar het hy lesse van Frederick John de St. Vrain de Schwankovsky ontvang. Aan die einde van 1930 het hy na New York Stad verhuis waar hy en sy broer Charles deur Thomas Hart Benton in die Art Students League van New York onderrig gegee is. In hierdie tydperk het hy die Meksikaanse muraliste Diego Rivera en José Clemente Orozco ontmoet. Hy het gedurende hierdie tyd skilderye van plaaslewe in Amerika gemaak en saam met Benton deur die land gereis.
Pollock het in 1945 met Lee Krasner getroud. Hulle het in die dorpie Springs in East Hampton (Suffolk County, New York) gewoon, waar Krasner soveel as moontlik gehelp het om Pollock van drank weg te hou. In 1952 het hy sy eerste solo-uitstalling in Parys gehad. Pollock het baie gereis, maar net binne Amerika. In 1956 het Pollock in die Springs gesterf as gevolg van 'n motorongeluk. Die skilder Rut Kligman het die ongeluk oorleef.
Styl en tegniek
Pollock se werk word getel onder abstrakte ekspressionisme, soos ook dié van onder andere sy tydgenoot Willem de Kooning. Die klem op die manier van skilder word "aksieverf" genoem. Die skilder het die verf gespat van sy kwas in wispelturige slierte op groot doeke wat op die grond gelê het. Vandaar die naam van hierdie soort werk: gedrupte (drippings). Hierdie drup tegniek het sy handelsmerk geword. In 1947 het hy getuig: "Ek voel meer gemaklik op die vloer, ek voel nader, meer deel van die skildery, want ek kan so rondloop, kan werk van die vier kante en letterlik in die skildery wees".
Films oor sy lewe
In 1950 is 'n dokumentêr gemaak deur Hans Namuth en Paul Falkenberg, waarin Pollock in en buite sy ateljee gevolg is. Morton Feldman het die musiek saamgestel vir die film.
Hans Holtegaard
Hans Holtegaard (gebore 5 Augustus 1952) is 'n Deense akteur. Hy is bekend vir sy rolle in die rolprente The Substitute (2007) en Sommeren '92 (2015), en in die televisiereekse Ludvig & Julemanden (2011) en Below the Surface (2017).
Jackson Pollock
Films oor sy lewe
Die film Pollock is gemaak oor die laaste 15 jaar van sy lewe. Regisseur en hoofrolspeler Ed Harris het tien jaar lank aan die rolprent gewerk.
Museums
Sy werk is in verskeie museums vir moderne en kontemporêre kuns, insluitende:
Trivia
Die tydskrif Time het Pollock die bynaam Jack the Dripper gegee weens sy metode van skilder.
Callum Blue
Callum Blue (gebore 19 Augustus 1977) is 'n Engelse akteur. Hy is bekend vir sy rolle in die rolprente The Princess Diaries 2: Royal Engagement (2004), YPF (2007), en Colombiana (2011), en in die televisiereeks Dead Like Me (2003).
Clare Wren
Clare Wren (gebore 4 Mei 1962) is 'n Amerikaanse aktrise. Sy is bekend vir haar rolle in die rolprente Steel and Lace (1991) en Midnight Edition (1993), en in die televisiereekse NYPD Blue (1993) en JAG (1995).
Edward McWade
Edward McWade (14 Januarie 1865 – 17 Mei 1943) was 'n Amerikaanse akteur en skrywer. Hy was bekend vir sy rolle in die rolprente The Monster (1925), Two Seconds (1932), Darkest Africa (1936), en Arsenic and Old Lace (1944).
Leopold III van België
Die groei van die Fascistiese Party in België en die Duitse herbesetting van die Rynland in 1936 veroorsaak dat hy 'n politieke beleid van neutraliteit volg. Hy verbreek sy verdedigingsooreenkoms met Frankryk in 1936 en versterk Belgiese verdedigingslyne op sy grense. Die stappe blyk in elk geval vrugteloos te wees, want agt maande na die uitbraak van die Tweede Wêreldoorlog val die Duitse Magte sy land in en op 28 Mei 1940 beveel hy sy weermag om oor te gee. Hy word gevange gehou deur die Duitsers van 1940 tot 1944.
Terwyl Leopold gevangene gehou is het die Belgiese regering sy broer, prins Charles, as regent aangestel. Gedurende Maart 1950 word 'n referendum gehou oor die koning se heraanstelling as koning, waar 57.68% van die inwoners daarvoor te vinde is. Hy aanvaar dit as goedkeuring om weer te regeer, maar na aanvaarding van die verantwoordelikheid kom Leopold agter dat die Belgiese burgers grootliks verdeeld is oor sy aanstelling en hy besluit om te abdikeer. Hy word opgevolg deur sy seun Boudewyn op 16 Julie 1951. Gedurende 1957 help hy die Belgiese regering in 'n ondersoek om wetenskaplike vordering te gebruik om die Belgiese ekonomie en sosiale lewenstyl te verbeter.
Perindopril
Vorm en samestelling
Volgens data deur die vervaardiger aan die Australiese Departement van Gesondheid en Veroudering verskaf, is perindopril arginien (handelsnaam Coversyl) en perindopril erbumien (handelsnaam Aceon) terapeuties ekwivalent aan mekaar en mag hulle uitgeruil word sonder enige merkbare verskil in kliniese effek. Die voorgeskrewe dosis sal egter verskil omrede die molekulêre massa verskil vir die twee vorme (soute). In Suid-Afrika word perindopril erbumien gewoonlik as "perindopril tersiêre butielamin" verkoop onder die handelsname Ran-Perindopril en Circator onder andere.
Dosis en toediening
Perindopril, as behandeling vir hipertensie, se aanvangsdosis is 5 mg perindopril arginien (of 4 mg perindopril erbumien) eenkeer per dag. Na 'n maand se behandeling, kan die dosis vermeerder word tot 10 mg perindopril arginien (of 8 mg perindopril erbumien) om bloeddruk beter te beheer in geval van gelyktydige stabiele hartvatsiekte.
Vir stabiele hartvatsiekte
'n Aanvangsdosis van 4 mg vir twee weke word aanbeveel, daarna opwaartse titrasie tot 8 mg eenkeer per dag, afhangend van die aanvaarding daarvan.
Kongestiewe hartversaking
Behandeling hiervoor met perindopril behoort onder streng mediese toesig ingestel te word teen 'n aanvangsdosis van 2 mg daagliks. Hierna mag dit verhoog word tot 4 mg sodra die bloeddruk gestabiliseer het.
Bejaarde pasiënte behoort aanvanklik 2 mg daagliks te neem.
Newe-effekte
Ongewoon en lig, gewoonlik aan die begin van behandeling:
Minder gereeld:
Samestelling
Elke tablet bevat 2 mg, 4 mg of 8 mg van die tert-butylamiensout van perindopril.
Aanbieding
Lugdig-verseelde pakkies van 30 gekeepte tablette Coversyl (perindopril) 4 mg. Houers van 30 tablette Coversyl (perindopril) 10 mg.
Marin Ireland
Marin Ireland (gebore 30 Augustus 1979) is 'n Amerikaanse aktrise. Sy is bekend vir haar rolle in die rolprente Glass Chin (2014) en Hell or High Water (2016), en in die televisiereeks Homeland (2011).
Perindopril
Aanbieding
Ook wêreldwyd beskikbaar onder die volgende handelsname:
Inlyndriesilinder
Die inlyndriesilinderenjin of reguitdrie-enjin is 'n tipe binnebrandenjin met al drie silinders in 'n reguit lyn gemonteer, of in 'n gelyke vlak bo/langs die krukas. Die enkelbanksilinders kan gerig word in óf 'n vertikale of 'n skuinsvlak met al die suiers wat 'n gemeenskaplike krukas aandryf.
Die tipe enjin dryf deesdae klein stadsmotors aan met 'n 800 cc of 1000 cc inhoudsmaat, waar ruimte beperk is in die enjinruim.
In 'n spesifikasie, grafiek of wanneer 'n afkorting gebruik word, word 'n inlyndriesilinderenjin gelys as I3 of L3.
Bladgrond se Sandrivier
Die Bladgrond se Sandrivier is 'n spruit wat in die verre Noord-Kaap van Suid-Afrika vloei. Dit is 'n linkersytak van die Oranjerivier.
Emmanuel Pinkster Kerk
Emmanuel Pinkster Kerk(EPK), is 'n vinnig groeiende kerk in die Pinkster beweging. Die stigter en president is Pastoor Andrew van Heerden wat aanvanklik Pastore opgelei het vir ander denominasies in die Pinkster beweging. 'n Behoefte na meer pinkster kerke in die Afrikaanse gemeenskap het gelei tot die ontstaan van die EPK in 2001. Die EPK fokus op Evangelisasie en die plant van nuwe gemeentes landswyd.
KwaFakazi
KwaFakazi is 'n nedersetting in die Vulamehlo Plaaslike Munisipaliteit van KwaZulu-Natal, Suid-Afrika.
Aloma Wright
Aloma Wright (gebore 10 Maart 1950) is 'n Amerikaanse aktrise. Sy is bekend vir haar rolle in die rolprente The Brothers (2001), Mr. Deeds (2002), en Johnson Family Vacation (2004), en in die televisiereeks Scrubs (2001).
Pou-klipkabeljou
Die pou-klipkabeljou (Cephalopholis argus) is 'n vis wat aan die ooskus van Suid-Afrika voorkom vanaf die Aliwal-bank. Die vis is bruin en die hele lyf is bedek met poeierblou kolletjies terwyl daar 5 - 7 ligter vertikale strepe oor die agterste gedeelte van die lyf strek. Die vis kom as alleenloper voor in vlak koraalriwwe. In Engels staan die vis bekend as Peacock rockcod.
Abbas
Abbas kan verwys na:
Kamilla Bech Holten
Kamilla Bech Holten (7 Januarie 1972 – 20 September 2008) was 'n Deense aktrise en skryfster. Sy was bekend vir haar rolle in die rolprente Kærlighedens smerte (1992) en Rule No. 1 (2003), en in die televisiereeks Mit liv som Bent (2001).
Robert McWade
Robert McWade (25 Januarie 1872 – 19 Januarie 1938) was 'n Amerikaanse akteur. Hy was bekend vir sy rolle in die rolprente The Big Cage (1933), The Kennel Murder Case (1933), Cappy Ricks Returns (1935), en California Straight Ahead! (1937).
Kaapse ansjovis
Die Kaapse ansjovis (Engraulis japonicus) is 'n klein vissie wat groot kommersiële waarde het en kom aan die hele Suid-Afrikaanse kus en ook in die Stille Oseaan voor.
Voorkoms
Die vis is silwer met 'n streep op die sye en word sowat 13 cm lank. Die vis is volop op die Agulhasbank waar dit in skole voorkom. Die vis vreet plankton en op hul beurt is weer voeding vir roofvisse, haaie, robbe en dolfyne. Die wyfies los haar eiers gedurende Oktober tot Januarie.
Georgi Irene
Georgi Irene is 'n Amerikaanse aktrise. Sy is bekend vir haar rolle in die televisiereekse Galactica 1980 (1980), The Get Along Gang (1984), Jonny Quest (1986), en Wildfire (1986).
Pepsi (dubbelsinnig)
Pepsi kan verwys na:
Bloedbekrivier
Die Bloedbekrivier is 'n spruit wat in die suide van Namibië vloei. Dit is 'n regtersytak van die Oranjerivier.
NG gemeente Oewer
Die NG gemeente Oewer is die jongste en mees suidelike gemeente van die Nederduitse Gereformeerde Kerk in Namibië.
Die gemeente het op 22 Oktober 2017 van die NG gemeente Warmbad afgestig en het sy setel op die grensdorpie Noordoewer; vandaar die naam. Die stigting van die gemeente Oewer is goedgekeur op die Suidelike Ringsitting van 9 tot 10 September 2017. Die gemeente het amptelik tot stand gekom op ’n gemeentestigtingsvergadering onder leiding van die Suidelike Ringskommissie. Ds. D.J. Coetzee van Warmbad het die beroep na Oewer aanvaar en eervolle demissie op Sondag 19 November 2017 ontvang. Tydens dieselfde geleentheid is hy bevestig as Oewer se eerste leraar. Terselfdertyd het die gemeente sy stigting en eerste voltydse predikant se bevestiging gevier.
Jes Holtsø
Jes Holtsø (gebore 30 Desember 1956) is 'n Deense akteur en komponis. Hy is bekend vir sy rolle in die rolprente Our Home Is Our Castle (1971), The Last Exploits of the Olsen Gang (1974), en The Olsen Gang Sees Red (1976), en in die televisiereeks Huset på Christianshavn (1970).
KwaDumisa
KwaDumisa is 'n nedersetting in die Vulamehlo Plaaslike Munisipaliteit van KwaZulu-Natal, Suid-Afrika.
Gerrie Pretorius
Gerrie Pretorius is 'n bekende Afrikaanse sanger. Hy begin sy sangloopbaan in 2001 met die vrystelling van Annemarie my Skat, wat ook sy eerste platinumalbum was. Hy het daarna verskeie ander albums uitgereik, waarvan verskeie platinumstatus bereik het. Van sy treffers sluit in Annemarie my Skat, Adio Amore en 7 Sondes.
Pretorius reik in 2007 'n album genaamd Ek sing vir jou Bles ter nagedagtenis van Bles Bridges uit. In Maart 2008 het hy saam met Dana Winner, as deel van haar Suid-Afrika Platinum Worldtour, deur Suid-Afrika gereis.
Pretorius het al verskeie kere in Nederland opgetree en ook 'n CD in die lae lande uitgegee, waarin hy 'n duet saam met Anny Schilder, 'n voormalige sangeres van BZN, sing.
John Blythe (akteur)
John Blythe (31 Oktober 1921 – 24 November 1993) was 'n Engelse akteur en skrywer. Hy was bekend vir sy rolle in die rolprente This Happy Breed (1944), Lilli Marlene (1950), en The Wedding of Lilli Marlene (1953), en in die televisiereeks Looking for Clancy (1975).
Amy Wright
Amy Wright (gebore 15 April 1950) is 'n Amerikaanse aktrise. Sy is bekend vir haar rolle in die rolprente The Deer Hunter (1978), The Amityville Horror (1979), Breaking Away (1979), en Synecdoche, New York (2008).
Wapen van Carcassonne
duimnael|130px|Huidige wapen van Carcassonne Die huidige wapen van Carcasonne word soos volg beskryf:
Die wapen is die resultaat van die samestelling van die voorheen aparte wapenskilde van die ville haute (boonste stad) en ville basse (onderste stad), waar op die onderste stad se wapen aangepas is met 'n kleiner skild bo die stadspoort wat verteenwoordigend is van "de France moderne".
Daar bestaan 'n aantal variasies op die skild: Die rede wat aangegee word vir die verskeie variasies, en veral die kleiner skild, is dat die klein grootte daarvan dit moeilik maak om die detail te lees.
Wapen van die ville haute
duimnael|130px|Carcassonne - ville haute Ces armoiries de la ville haute représentent le pouvoir.
Wakkerstroom
Wakkerstroom is die tweede oudste dorp in Mpumalanga in Suid-Afrika. Dit is in 1859 gevestig en die dorp se naam is 'n Afrikaanse vertaling van die Zoeloenaam vir die rivier wat naby die dorp verby vloei, die uThaka, (Wakker). Die R543-streeksroete gaan deur die dorp.
Geskiedenis
Die dorp is deur Dirk Cornelius Uys (Swart Dirk) gestig wat die gebied opgemeet het op die plaas Gryshoek. Hy het al die erwe uitgelê met 'n 50-jaart lang riempie wat van 'n elandbulvel gemaak is wat hy geskiet het tydens sy aankoms in Wakkerstroom. Die dorp en distrik is in November 1859 geproklameer en die eerste erwe in 1864 verkoop.
St Marks kerk, die hofgebou en die ou brug oor die Wakkerstroom is as nasionale monumente verklaar. Die roman She is deur H. Ryder Haggard geskryf terwyl hy in Hoogstraat in Wakkerstroom gebly het. Die dorp spog met 'n straatbrug wat in 1893 deur die regering van die destydse Zuid-Afrikaansche Republiek opgerig is. Die staalkonstruksie vir die brug is uit Duitsland ingevoer. Naby die brug vloei die Marthinus Wesselstroom. Hier is Suid-Afrika se eerste Swart lede van die Zionistebeweging in 1904 deur D. Bryant van die American Christian Catholic Church in Zion gedoop.
Eerste Vryheidsoorlog
Wakkerstroom is deur die 58th Regiment North Staffordshires, die 80th Regiment of Foot (Staffordshire Volunteers) en die 1st King's Dragoon Guards beset in 1880/81 tydens die Eerste Vryheidsoorlog. Oorblyfsels van die South Staffordshires Regiment en die Dragoon Guards se teenwoordigheid kan gesien word op die spits van die Ossewakop en Voortrekkerkop suid van Wakkerstroom.
Tweede Vryheidsoorlog
Tydens die Tweede Vryheidsoorlog het die Britte 'n lyn van een-en-twintig blokhuise tussen Volksrust en Wakkerstroom gebou en een honderd tussen Wakkerstroom en Piet Retief. Die blokhuise is gebou om die Britse toevoerroete van Durban af te beskerm.
Distrik
Die distrik is 2 323 km2 groot. Skaap- en beesboerdery is die hoof ekonomiese aktiwiteite. Daar is verskeie San-rotstekeninge te vinde in die gebied om Wakkerstroom. Die gebied is heuwelagtig met klowe, bergfonteine, vleigebiede en damme. Dit is wêreldbekend as 'n voëlkykparadys.